text: Glæd dig til en ny omgang strikkedyst til efteråret
  29 juni 2015 kl. 10.31
  Vinderen af sæson 2 i Den Store Strikkedyst er nu fundet. Glæd dig til programmerne på TVS+ i efteråret.
  Hele weekenden kæmpede strikkende deltagere om, hvem der skulle løbe med titlen Syd- og Sønderjyllands dygtigste amatørstikker.
  Søndag aften sluttede optagelserne med et brag af en finale i Havestuen på Gram Slot - men inden vinderen kunne kåres blev der knoklet, svedt og arbejdet særdeles kreativt, og igen i år blev de to dommere, Vithard Villumsen og Christel Seyfarth udfordret på deres dømmekraft.
  Sæson 2 af Den Store Strikkedyst sendes fra lørdag d. 19 september 2015 på TVS+
  